අලි සබ්රි රහීම්
අබ්දුල් අලි සබ්රි මොහොමඩ් රහීම් (උපත 1963 ජනවාරි 5) ශ්‍රී ලාංකික දේශපාලනඥයෙක් සහ පාර්ලිමේන්තු මන්ත්‍රීවරයෙකි. මොහු හොර බඩු ජාවාරමක යෙදී සිටියදී බණ්ඩාරනායක ජාත්‍යන්තර ගුවන්තොටුපළ දී හසුවිය.

ඔහු සමස්ත ලංකා මක්කල් කොංග්‍රසයේ පුත්තලම දිස්ත්‍රික්කයේ සංවිධායක වන අතර, 2020 පාර්ලිමේන්තු මැතිවරණයට මුස්ලිම් ජාතික සන්ධානයේ මැතිවරණ සන්ධාන අපේක්ෂකයෙකු ලෙස පුත්තලම දිස්ත්‍රික්කයෙන් තරඟ කර ශ්‍රී ලංකා පාර්ලිමේන්තුවට තේරී පත් විය.

ජනාධිපතිවරයා ශක්තිමත් කිරීම සඳහා ශ්‍රී ලංකා පොදුජන පෙරමුණ ගෙන ආ 20 සංශෝධනයට පක්ෂව ඔහු ඡන්දය දුන්නේය.

අධ්‍යාපනය

ශ්‍රීලංකා පාර්ලිමේන්තු නිල වෙබ්අඩවිය විසින් මොහුගේ අධ්‍යාපන සුදුසුකම් පිළිබඳව 2023 මැයිමස 24 දින යාවත්කාලීන කරන ලදී.

අදායම් මාර්ග

අපරාධ 

2023 මැයි 23වන දින, ෆ්ලයි ඩුබායි ගුවන් සේවයේ අංක FZ547 දරන ඩුබායි සිට පැමිණි ගුවන්යානයෙන් ලංකාවට පැමිණි මොහු, නීතිවිරෝධීව රැගෙන ආ රත්‍රං තොගයක් සමග  කටුනායක ගුවන් තොටුපළේදී අත්අඩංගුවට පත්ව ශ්‍රී ලංකා රේගු භාරයට ගැනුනි. විදෙස්ගතව සිට මෙරටට පැමිණෙන විට රත්‍රං කිලෝ 3.4 සමග කටුනායක ගුවන් තොටුපොළේ දී ඔහුව රේගු නිලධාරින් අල්ලාගත් බවත් මන්ත්‍රීවරුන්ට හිමි වරප්‍රසාද මුවාවෙන් එම වාසිය පාවිච්චි කර රන් තොගය රැගෙන යාමට දැරූ උත්සාහය ව්‍යවර්ථ වූ බවත් ගුවන් තොටුපළ පොලිසිය පවසන ලදී.

ඔහු අත්අඩංගුවට පත් දිනට පසුදින, එනම් 2023 මැයි 24 දින රු මිලියන 7.5ක දඩයක් නියම කර මුදාහැර තිබේ. රත්‍රන් සහ ජංගම දුරකත තොගය රාජසන්තක කොට ඇත. මෙම අපරාධය හේතුවෙන් ඔහුගේ පාර්ලිමේන්තු මන්ති ධුරයට මේ වනතුරු කිසිදු ගැටලුවක් වී නොමැත.

මිට පෙරද, මොහුට පහත සඳහන් චෝදනා ඇත.

 කොවිඩ් වසංගතය හමුවේ තම හිතවතුන්ට ව්‍යාපාරික බලපත්‍ර නිකුත් කර තිබීම.
 පුත්තලමේදී කාති විනිසුරුවරයෙකුට සිය නිවස තුලදී අමානුෂික ලෙස පහරදීම.

මන්ත්‍රී ධුරය

සිය කැමැත්තෙන් මන්ත්‍රී ධුරයෙන් ඉල්ලා අස්වන ලෙසට යෝජනාවක් 2023 මැයි මස 26 දින පක්ෂ නායක රැස්වීමට ඉදිරිපත් විය. පාර්ලිමේන්තු මන්ත්‍රී එම්.ඒ. සුමන්තිරන් මහතා විසින් ගෙනආ එම යෝජනාව ස්ථිර කර ඇත්තේ, විපක්ෂයේ ප්‍රධාන සංවිධායක ලක්ෂ්මන් කිරිඇල්ල මහතා විසිනි. එසේම මෙම යෝජනාවට ආණ්ඩු පක්ෂයේ නියෝජිතයින් ද සහාය පළකර තිබේ. 

ඒ අනුව ඉදිරියේදී පාර්ලිමේන්තුවේ අනෙකුත් සියලුම මන්ත්‍රීවරුන්ගේ අත්සනින් යුතුව එම යෝජනාව පාර්ලිමේන්තු මන්ත්‍රී අලි සබ්රි රහීම් මහතාට යොමුකිරීමට පක්ෂ නායක රැස්වීමේදී එකඟත්වය පළවූ බව වාර්තා වෙයි.

මූලාශ්‍ර

ජීවමාන ජනයා